google/wiki40b huggingface dataset:
उपस्कर अवतरण प्रणाली ग्लाइड पाथ

उपस्कर अवतरण प्रणाली ग्लाइड पाथ (अंग्रेज़ी: इंस्ट्रूमेंट लैंडिंग सिस्टम ग्लाइड पाथ )(लघु: ग्लाइड पाथआइएलएस [G/P] या ग्लाइड स्लोप आइएलएस [G/S]) – अंतर्राष्ट्रीय दूरसंचार यूनियन (आईटीयू) के आईटीयू रेडियो विनियम (आरआर) – में परिभाषा के अनुसार " इंस्ट्रूमेंट लैंडिंग प्रणाली  में सन्निहित ऊर्ध्वाधर मार्गदर्शन जो अवतरण के समय विमान को अपने इष्टतम अवतरण पथ से ऊर्ध्वाधर विचलन इंगित करता है।"प्रत्येक रेडियो स्टेशन  या ऐसी प्रणाली को, वह जिस सेवा को स्थायी या अस्थायी रूप से प्रदान कर रहा है, उसी के अनुसार वर्गीकृत किया जाता है।  

प्रचालन सिद्धांत

ग्लाइड स्लोप स्टेशन उड़ानपट्टी के टचडाउन क्षेत्र के निकटस्थ एक एंटीना सारणी का उपयोग करता है। GS संकेत उपस्कर के वाहिका आवइत्ति पर लोकलाईज़र  की ही भांति भेजा जाता है। ग्लाइड स्लोप संकेत का ्केन्द्र लगभग 3° क्षैतिज(भूमि स्तर से) पर प्रेषण करने हेतु व्यवस्थित किया जाता है। इसकी किरण (बीम) १.४° डीप (ग्लाइड पाथ केन्द्र से ०.७° नीचे एवं ०.७° ऊपर) होती है।
पायलट विमान को इस प्रकार नियन्त्रित करता है कि उसका विमान स्थापित सूचक केन्द्र में ही रहे, जिससे विमान ग्लाइड पाथ का अनुसरण करते हुए किसी भी व्यवधान आदि से ऊपर रहते हुए उड़ानपट्टी पर एकदम टचडाउन बिन्दु पर पहुंचना सुनिश्चित हो पाये( अर्थात यह उपकरण ऊर्ध्वाधर मार्गदर्षन उपलब्ध कराता है)।

लोकलाइज़र एवं ग्लाइड स्लोप की वाहक आवृत्ति के जोड़े

आईएलएस के कुल ४० उपलब्ध चैनल्स में से किसी एक पर दो आवृत्तियों का प्रेषण किया जाता है। इनमें से एक को ९० हर्ट्ज़ पर एवं दूसरी को १५० हर्ट्ज़ पर आवृत्ति मॉड्यूलन किया जाता है। इनको सह-स्थापित संग्राहकों की श्रेणी से प्रेषित किया जाता है। प्रत्येक संग्राहक (एण्टीना) एक संकीर्ण किरण (नैरो बीम) प्रेषित करता है।
लोकलाइज़र एवं ग्लाइड स्लोप की वाहक आवृत्तियों के जोड़े इस प्रकार से निर्धारित कर बने हुए होते हैं, कि विमान स्थापित नौवहन रेडियो ग्राहक लोकलाइज़र आवृत्ति चयन करने पर स्वतः ही ग्लाइडस्लोप आवत्ति भी चुन लेता है। लोकलाइज़र आवृत्ति ११० मेगाहर्ट्ज़ और ग्लाइडस्लोप आवृत्ति ३३० मेगाहर्ट्ज़ के रेंज में होती हैं।लोकलाइज़र वाहक आवृत्तियाँ १०८.१० - १११.९५ मेगाहर्ट्ज़ (जिसमें १०० किलोहर्ट्ज़ प्रथम दशमलव डिजिटल विषम होते हैं, तदनुसार १०८.१०, १०८.१५, १०८.३०, आदि होती हैं, और इनका प्रयोग कहीं किसी कार्य के लिये नहीं किया जाता है)। आईएलएस आवृत्तियां टैकैन चैनल्स के 18X से 56X तक के सम चैनल्स पर देखें।
आइट्राँस

माइक्रोसॉफ्ट का इण्डिक आइऍमई

विंडोज़ ऍक्सपी या विंडोज़ २००० प्रयोग करने वालों के लिए हिन्दी लिखने का सब से सुविधाजनक तरीका है माइक्रोसॉफ्ट का इण्डिक आइऍमई। अपने कम्प्यूटर पर आइट्राँस में हिन्दी में लिखना चालू करने के लिये इसका प्रयोग करें। इस विधि से आइट्राँस चालू करने के लिये आपको विंडोज़ की इंस्टालर सीडी की ज़रूरत पड़ सकती है। यदि आपके कंप्यूटर पर C:\I386 नाम का फोल्डर है तो इंस्टालर सीडी की जगह इस फोल्डर का पथ दे दें। आइट्राँस के लिये ज़रूरी सभी संचिकाएँ (फॉण्ट और डी एल एल) इसमें होते हैं। यदि सीडी नही है तो फिर हिन्दी टूलकिट आजमायें।
खर दूषण

राधेश्याम रामायण के अनुसार खर दूषण रावण के रिश्ते के भाई थे। जब लक्ष्मण ने सूपर्णखा के नाक कान काट दिये तो वो रोती हुयी खरदूषण के पास गयी जो वही चित्रकूट के समीप रहते थे। वो दोनोँ चौदह सहत्र सेना लेकर राम लक्ष्मण से युद्ध करने आये परन्तु अकेले राम ने उन सबका वध कर दिया।
टेल्यूरियम टेट्राक्लोराइड

टेल्यूरियम टेट्राक्लोराइड एक अकार्बनिक यौगिक है।
जीन अभियान

जीन अभियान (Gene Campaign) भारत की एक लाभनिरपेक्ष ,अशासकीय संस्था (NGO) संस्था है जो खाद्य एवं आजीविका की सुरक्षा से सम्बन्धित चिन्ताओं को लेकर आरम्भ की गयी है। इसकी संस्थापिका सुमन सहाय हैं।
साहित्य दर्शन

साहित्य दर्शन हिंदी भाषा की एक त्रैमासिक साहित्यिक पत्रिका है। इसे हरियाणा के अम्बाला जिला के बराडा से राष्ट्रीय नारी मुक्ति संगठन द्वारा प्रकाशित किया जाता है। इसके प्रबंध सम्पादक नफे सिंह कादियान हैं।
बलराम भार्गव

बलराम भार्गव को चि‍कि‍त्‍सा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे उत्‍तर प्रदेश राज्य से हैं।
पूर्वी तिमोर की संस्कृति

पूर्वी तिमोर की संस्कृति पूर्वी तिमोर में स्वदेशी ऑस्ट्रियाई संस्कृतियों पर पुर्तगाली, रोमन कैथोलिक और मलय समेत कई सांस्कृतिक प्रभावों को दर्शाती है।

आर्किटेक्चर

पूर्वी तिमोरो वास्तुकला और भूनिर्माण पुर्तगाली और स्वदेशी तिमोरस दोनों का संयोजन है। कई विरासत जिलों, विरासत कस्बों और विरासत संरचनाओं को तिमोर-लेस्ते में रखा गया है, जो अपने दक्षिण एशियाई पड़ोसियों के विपरीत है, जिनकी वास्तुशिल्प शैलियों को सांस्कृतिक डोमेन नष्ट कर चुके आधुनिक और शांत संरचनाओं से डरावनी ढंग से बदल दिया गया है। तिमोर-लेस्ते के पास अभी तक अपनी वास्तुकला और परिदृश्य को संरक्षित करने की नीति नहीं है, लेकिन एशिया में कुछ देशों में से एक है जो अच्छी तरह से संरक्षित स्वदेशी वास्तुकला और औपनिवेशिक वास्तुकला रखने के लिए है। कुछ स्थानीय लोगों द्वारा एक कानून की स्थापना के लिए एक प्रस्ताव भी बनाया जा रहा है, जिसमें सभी गांवों को अपने गांव / शहर सौंदर्यशास्त्र और संस्कृति को संरक्षित करने के लिए एक वास्तुकला और भूनिर्माण शैली की आवश्यकता होती है।

घोडो की दौड़

हॉर्स रेसिंग तिमोर लेस्ते में एक लोकप्रिय खेल है। हालांकि 14 से कम हाथों से कम, तिमोर टट्टू का उपयोग किया जाता है। यह अपनी चपलता और ताकत के लिए प्रसिद्ध है। क्षेत्रीय दौड़ बैठक तिमोर-लेस्ते में आयोजित की जाती है।

फ़िल्म

टिमोरेस ऑडियोविज़ुअल सामग्री का एक व्यापक संग्रह राष्ट्रीय फिल्म और ऑस्ट्रेलिया के साउंड आर्काइव में आयोजित किया जाता है। इन होल्डिंग्स को एनएफएसए तिमोर-लेस्टे संग्रह प्रोफाइल नामक दस्तावेज़ में पहचाना गया है, जिसमें कुल 795 एनएफएसए-आयोजित चलती छवि के लिए कैटलॉग प्रविष्टियां और निबंध शामिल हैं, ध्वनि और दस्तावेज़ीकरण कार्यों को रिकॉर्ड किया गया है जिन्होंने तिमोर-लेस्ते के इतिहास और संस्कृति पर कब्जा कर लिया है 20 वीं शताब्दी की शुरुआत से। एनएफएसए यह सुनिश्चित करने के लिए तिमोर-लेस्ते सरकार के साथ काम कर रहा है कि इस देश के लोगों द्वारा इस सामग्री का उपयोग और उपयोग किया जा सके।
शिजियाझुआंग

शिजियाझुआंग (石家庄, Shijiazhuang) जनवादी गणराज्य चीन के उत्तरी भाग में स्थित हेबेई प्रांत की राजधानी और सबसे बड़ा शहर है। यह चीन की प्रशासन प्रणाली के अनुसार एक उपप्रांतीय शहर (प्रीफ़ेक्चर, दिजी) का दर्जा रखता है और चीन की राजधानी बीजिंग से २८० किमी दक्षिण पर स्थित है। सन् २०१० की जनगणना में इसकी आबादी १,०१,६३,७८८ अनुमानित की गई थी, जिमें से २६,०४,९३० शहरी इलाक़ों में, ३८,३३,६०६ नगर पालिका के क्षेत्र में और अन्य आसपास के देहाती इलाक़ों में रहते थे। शिजियाझुआंग में नया औद्योगीकरण बहुत हुआ है और इसके अलावा इस शहर का कोई ख़ास सांस्कृतिक महत्व नहीं है। बीजिंग से नज़दीकी की वजह से यहाँ चीनी फ़ौज की बड़ी छावनी है जो ज़रुरत पड़ने पर राष्ट्रीय राजधानी की रक्षा करने के लिए तैयार है। यहाँ कुछ सैन्य विश्वविद्यालय और कॉलेज भी हैं। भारत से द्वितीय चीन-जापान युद्ध के दौरान चीन भेजे गए डॉक्टर द्वारकानाथ कोटणीस की समाधि शिजियाझुआंग शहर में स्थित है। कुछ स्रोतों के अनुसार यह शहर कुछ रेलवे मार्गों के पास होने की वजह से ही १०० साल में एक गाँव से एक शहर बन गया है वरना इसमें कोई विशेषता नहीं है।

मौसम

शिजियाझुआंग में गर्मियों में पूर्व एशियाई मोनसून की बारिशें पड़ती हैं और तापमान ३२ सेंटीग्रेड तक पहुँच जाता है। सर्दियों में साइबेरिया के मौसम के प्रभाव से मौसम शुष्क और बहुत सर्द रहता है। बर्फ़ पड़ती है और तापमान −७ सेंटीग्रेड तक गिर जाता है। बसंत में मंगोलिया की स्तेपी और रेगिस्तान से रेतीले तूफ़ान भी आते हैं।
एसिटल्डिहाइड

एसिटल्डिहाइड एक कार्बनिक यौगिक है।
कबूस बिन सईद अल सईद

प्रारंभिक जीवन और शिक्षा

सुल्तान कबूस का जन्म 18 नवंबर 1940 को ढोफार, सलालाह में हुआ था। वह सुल्तान सेद बिन तेमूर और माजून अल-मशानी के एकमात्र पुत्र है।
कबूस भारत के पूर्व राष्ट्रपति शंकर दयाल शर्मा के छात्र थे और इन्हें 16 साल की उम्र में इंग्लैंड में एक निजी शैक्षिक संस्थान के लिए भेजा गया था।. 20 साल की उम्र में, इन्होंने रॉयल मिलिट्री अकादमी सैंडहर्स्ट में प्रवेश किया सितंबर 1962 में सैंडहर्स्ट से स्नातक होने के बाद, वह ब्रिटिश सेना में शामिल हो गए और उन्हें एक बटालियन द कैमरूनियन (स्कॉटिश राइफल्स) में तैनात किया गया, इन्होंने ब्रिटिश सेना के साथ एक स्टाफ की नियुक्ति भी की।. 1966 में ओमान घर वापसी के बाद कबूस ने इस्लाम और अपने देश के इतिहास का अध्ययन किया।

राजनीति प्रदर्शन

1970 में एक घरेलू तख्तापलट में अपने पिता, सैद बिन तेमूर को ओमान की सत्ता से उखाड़ फेंकने के बाद वह सत्ता में आए। 23 जुलाई 1970 को देश के अलगाव को खत्म करने और आधुनिकीकरण और विकास के लिए अपने तेल के राजस्व का उपयोग करने के उद्देश्य से, कबूस ने अपने पिता के खिलाफ सफल तख्तापलट के बाद 23 जुलाई 1997 को ओमान के सिंहासन पर बैठे।. इन्होंने घोषणा की कि देश अब मस्कट और ओमान के रूप में नहीं जाना जाएगा, लेकिन इसके राजनीतिक एकता को बेहतर ढंग से प्रदर्शित करने के लिए इसका नाम बदलकर "सल्तनत ए ओमान" दिया गया।
ईश्वरगंज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

ईश्वरगंज उपजिला बांग्लादेश के उत्तरी सीमा से सटे, मयमनसिंह विभाग के जमालपुर जिले में स्थित है।
यशयाह

यशयाह (लगभग 760 - 701 ई0 पूर्व) बाइबिल के पूर्वार्ध के मुख्य नबियों में सबसे महान्‌। वह राजधानी येरूसलेम के एक प्रभावशाली परिवार के थे। उन्होंने येरूसलेम में ही अपना सारा जीवन बिताया। एक परवर्ती अप्रामाणिक परंपरा के अनुसार आरे से उनका शरीर आरपार काटकर उनको मार डाला गया था।
यशयाह येरूसलेम के मंदिर की पवित्रता तथा ईश्वर की पूजा के औचित्य की चिंता किया करते थे। ईश्वर के आदेश से उन्होंने यहूदियों के उत्तरी राज्य इसराइल तथा दक्षिणी राज्य यूदा, दोनों के विनाश की घोषणा की। दोनों राज्य बाद में क्रमश: नष्ट किए गए - 722 ई0 पू0 में असीरियों द्वारा और 586 ई0पू0 में बाबीलोनियो द्वारा। यशयाह ने इस विनाश को ईश्वर पर यहूदिययों के अविश्वास का दंड माना है। यहूदी लोग विदेशी राष्ट्रों के साथ राजनीतिक संधियों पर भरोसा रखते थे, किंतु यशयाह उनसे कहा करते थे कि ईश्वर पर ही भरोसा रखना चाहिए।
बाइबिल के पूर्वार्ध में जो यशयाह नामक ग्रंथ समिलित है इसके प्रथम 39 अध्याय प्रामाणिक हैं। शेष अध्याय यशयाह की शिष्य परंपरा के एक नबी द्वारा लिखे गए हैं जो 550 ई0पू0 के लगभग बाबुल में प्रवासी यहूदियों के बीच रहते थे। इस अंश में दु:खश् भोगने वाले ईश्वरदास का जो चित्रण किया गया है। वह ईसा का प्रतीक माना जाता है।
1832 लंदन सम्मेलन

लंदन सम्मेलन १८३२ (London Conference of 1832) यूनान में स्थायी सरकार की स्थापना के लिए बुलाई गयी अन्तर्राष्ट्रीय सम्मेलन था। तीन महान शक्तियों (ब्रिटेन, फ़्रान्स और रूस) के मध्य इस बात पर आम सहमति बनी कि बवेरिया के राजकुमार के अधीन यूनान का राज्य स्थापित किया गया। अगले वर्ष कांस्टेंटिनोपल की संधि में इस निर्णय की पुष्टि हुई। यह संधि अक्केरमैन कन्वेंशन के पश्चात हुई जो पहले ही बाल्कन, सर्बिया राज्य की संप्रभूता जैसे प्रादेशिक समझौते करवाकर पहचान बना चुका था।
द्वीप चाप

द्वीप चाप (island arc) एक ऐसा द्वीप समूह होता है जिसमें द्वीप, ज्वालामुखी व समुद्र के नीचे उभरी चट्टानें एक चाप (arc) के आकार में सुसज्जित होती हैं। यह द्वीप चाप अक्सर दो भौगोलिक प्लेटों की सीमा पर स्थित होते हैं और उस सीमा पर एक प्लेट के दूसरी प्लेट के नीचे दब जाने से निर्मित होते हैं। चढ़ी हुई प्लेट उठने से द्वीप बनते हैं और दबी हुई प्लेट की तरफ़ एक गहरी समुद्री खाई भी अक्सर अस्तित्व में होती है। प्लेटों की इस जूझन से मैग्मा भी उभरता है और अक्सर ज्वालामुखी भी द्वीप चापों में मिलते हैं।
एम. जगन्नाथ

एम. जगन्नाथ भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के नगरकुरनूल चुनाव क्षेत्र से १५ वीं लोकसभा के लिए सदस्य निर्वाचित हुए हैं।
टर्पमैन भाषा

यह विश्व की एक प्रमुख भाषा है |
जिब्राल्टर हेरिटेज ट्रस्ट

अनुदान और जिम्मेदारियाँ

ट्रस्ट जिब्राल्टर की सरकार व निजी संस्थाओं के सहयोग के साथ जिब्राल्टर की विरासत को सांस्कृतिक, शैक्षिक और पर्यटन उद्देश्यों के लिए संरक्षित व उसे बढ़ावा देने का कार्य करता है। ट्रस्ट अपना अनुदान विभिन्न स्रोतों द्वारा एकत्रित करता है, जैसे प्रदर्शनियों से मिला शुल्क, जिब्राल्टर टूरिस्ट बोर्ड द्वारा प्रबंधित सूचिबद्ध सम्पत्तियों में लगने वाले प्रविष्टि टिकट की बिक्री का हिस्सा, तथा दान आदि। हालांकि जिब्राल्टर संग्रहालय का स्वामित्व सरकार के पास है, ट्रस्ट इससे जुड़े मामलों में एक महत्वपूर्ण सलाहकार की भूमिका निभाता है और संग्रह के विस्तार में अपनी सहायता देता है।

स्थल

ट्रस्ट महत्वपूर्ण इमारतों और संरचनाओं की सूची रखता है तथा उनके संरक्षण और मरम्मत के लिए सरकारी विभागों को सलाह देता है। जिब्राल्टर के दुगेरक्षक नगर और नौसेना अड्डे होने के लम्बे इतिहास के कारण ज्यादातर सूचिबद्ध संरचनाएँ सैन्य हैं, जिनमें रक्षात्मक दीवारें, गढ़, तोपखाने बैटरी आदि शामिल हैं। हालांकि इस सूची में प्राकृतिक आकर्षण जैसे गुफाएँ और असैन्य संरचनाएँ जैसे एतिहासिक गिरजाघर आदि भी शामिल हैं।
कुछ पर्यटक आकर्षण जिनके संरक्षण और विकास का ट्रस्ट निर्देशन करता है है द रॉक के उच्च ढलानों पर अपर रॉक नेचर रिज़र्व में स्थित हैं। इनमें ऑ-हारेस बैटरी, नेपियर ऑफ़ मॅगडेला बैटरी पर स्थित 100 टन की बंदूक, प्रिन्सिस कैरोलीनस बैटरी पर स्थित मिलिट्री हेरिटेज सेंटर और पार्सनस् लॉज बैटरी शामिल हैं। 1990 दशक के अंत में ट्रस्ट ने जिब्राल्टर में सबसे अधिक प्रभावशाली दिखने वाली बैटरीज़ में से एक पार्सनस् लॉज बैटरी की बहाली का इंतजाम किया था। 1884 में इस बैटरी पर 10 इंच (250 मि॰मी॰) थूथन को लोड करने वाली राइफल बंदूकें थी। ट्रस्ट समुद्रतटीय किले को संचालित करता है जो आम जनता के लिए खुला हुआ है, जिसमें विभिन्न अवधियों की तोपें मौजूद हैं।
मार्सैय

इतिहास

फिनिसियन इस क्षेत्र में बसने वाले प्रथम लोग थे और उन्होंने इस क्षेत्र को मासिलिया कहा। वे ईसा से ६०० वर्ष पूर्व यहाँ बसे थे। उन्होंने सफलतापूर्वक इस नगर को बसाया। फिनिसियन लोग बहुत सफल लोग थे और उनके समय में यह नगर एक प्रमुख व्यापारिक केन्द्र बना। वे ही प्रथम लोग थे जिन्होंने पश्विमी यूरोप में प्रथम सीवर प्रणाली विकसित की थी।
१२१८ में इस नगर को स्वायत्ता प्रदान हुई। १३४७ में फ्रांस में प्लेग नामक बीमारी आई जो इस क्षेत्र में भी फैली।
द्वितीय विश्व युद्ध के दौरान नवंबर १९४२ से अगस्त १९४४ तक जर्मनों ने इस नगर पर आधिपत्य कर लिया और बहुत से बन्दरगाह नष्ट कर दिए। बाद में हुई खुदाईयों से क्वै दु पोर्ट और रु कैसेर नामक बन्दरगाहों के अवशेष मिले।

खेल

ओलम्पीक मार्सेय नगर की फुटबॉल टीम है। यह क्लब फ़्रांसीसी फुटबॉल में एतिहासिक रूप से सबसे बड़े क्लबों में से एक रहा है। ओलम्पीक मार्सेय प्रथम लीग में है और इसकी स्थापना १८९९ में की गई थी। यह क्लब घरेलू मैच वेलोद्रोम स्टेडियम (Stade Vélodrome) में खेलता है जिसकी दर्शक क्षमता ६०,०३१ की है।

परिवहन

एयर फ्रांस की उड़ाने इस नगर को पैरिस से होते हुए कोपनहेगन से जोडती हैं।
२३१५ ईसा पूर्व

२३१५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३१५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बोल्शेविक की लड़ाई

SUMIT TIWARI (AGOSUMIT) HAVE THE COPYRIGHT TO SHOW THIS PAGE CONTEXT . KINDLY REACH HIM THREW INSTAGRAM BY CLICKING BELOW . 
WWW.INSTAGRAM.COM/AGOSUMIT 👍
If you don't find info then connect the Wikipedia India Chairman Mr. PRAMIT Mishra For More Information ☀️ contact 👇 
                 8827858050
इकबाल (2005 फ़िल्म)

संक्षेप

विपुल कश्मीर रावल द्वारा लिखित और नागेश कुकनूर इकबाल द्वारा निर्देशित इकबाल (श्रेयस तलपदे), एक बहरा और गूंगा लड़का, जो भारत के लिए क्रिकेट खेलने के सपने की कहानी बताता है। हालांकि, वह अपने पिता जो सोचता है कि इकबाल daydreams समय की बर्बादी कर रहे हैं द्वारा हतोत्साहित किया जाता है। इसके बजाय, वह इकबाल चाहता करने में मदद के लिए उसे फसलों के लिए करते हैं और उसके जैसे एक किसान, जो एक स्थिर पेशे होगा बन जाते हैं। इकबाल बहन, खादीजा (श्वेता प्रसाद), लेकिन मदद करता है, उसे एक पास (गिरीश कर्नाड) गुरुजी, एक प्रभावशाली पूर्व भारतीय कप्तान, जो उसे अपनी प्रतिभा के लिए स्वीकार द्वारा चलाए अकादमी के लिए बाहर की कोशिश. हालांकि, जब इकबाल एक अमीर लड़का, कमल, जो भी अकादमी के स्टार के साथ प्रतिस्पर्धा है, वह गुरुजी द्वारा बाहर फेंक दिया है कमल के पिता है, जो अकादमी bankrolls के डर से. इकबाल स्थानीय शराबी, मोहित (नसीरुद्दीन शाह) है, जो एक बार एक महान क्रिकेटर था और उसे अपने कोच के लिए उकसाए से मदद करना चाहता है। वे एक पास के क्षेत्र में प्रशिक्षित, इकबाल भैंसों क्षेत्ररक्षक के रूप में (के बाद भारतीय क्रिकेट टीम के वास्तविक सदस्यों नाम) का उपयोग कर सकते हैं। मोहित इकबाल गाड़ियों और उसे इकबाल को किसी भी पिछले क्रिकेट का अनुभव नहीं होने के बावजूद आंध्र प्रदेश की रणजी ट्रॉफी टीम पर एक जगह हो जाता है। इकबाल marvelously टीम है, जो एक कमजोर टीम था इससे पहले कि वह शामिल हो गए के लिए खेलता है और जल्द ही प्रेस और क्रिकेट चयनकर्ताओं के द्वारा समान रूप से देखा है। हालांकि, जब मौसम के अंतिम मैच में अपने प्रतिद्वंद्वी, कमल के खिलाफ इकबाल गड्ढ़े, गुरुजी गेंदबाजी इकबाल बुरी तरह से इतना है कि खेल में राष्ट्रीय टीम स्काउट्स की राष्ट्रीय क्रिकेट टीम के लिए कमल का चयन करेंगे रिश्वत देने की कोशिश करता है। इकबाल अपने प्रस्ताव के लिए अपने पिता है, जो वित्तीय कठिनाइयों का सामना करना पड़ रहा है और उसकी भूमि खो सकते हैं के लिए चिंता का विषय के बाहर, succumbs. सौभाग्य से, एक खेल एजेंट उसे एक बेहतर सौदा है और अपने सामान्य ज्वलंत गति के साथ इकबाल कटोरे की पेशकश करने में सक्षम है और उनकी टीम के लिए मैच जीतता है। उन्होंने यह भी onlooking राष्ट्रीय टीम के चयनकर्ता कपिल देव (एक विशेष अतिथि भूमिका में) खुश है और राष्ट्रीय टीम में जगह जीतता है। अंत इकबाल में भारतीय ध्वज धारण दिखाया गया है।
क़ब्रिस्तान, प्राचीन

क़ब्रिस्तान प्राचीन या (नेक्रोपोलिस) एक विस्तृत कब्र स्मारकों का कब्रिस्तान होता है। यह नाम प्राचीन यूनानी भाषा में नाम νεκρόπολις नेकोपोलिस से निकला है, जिसका शाब्दिक अर्थ है "मृतकों का शहर"। जहाँ हज़ारो वर्ष पूर्व लोगों दफनाया गया हो, विस्तृत मकबरे स्मारकों के साथ बड़े प्राचीन कब्रिस्तान, शब्द आम तौर पर शहर से दूर एक अलग दफन स्थल का तात्पर्य है, क्योंकि शहरों के भीतर कब्रिस्तान के विपरीत, जो विभिन्न स्थानों और इतिहास की अवधि में आम थे। जबकि प्राचीन स्थलों के लिए शब्द का सबसे अधिक उपयोग किया जाता है। यह नाम 19 वीं शताब्दी की शुरुआत में पुनर्जीवित किया गया था और ग्लासगो नेक्रोपोलिस जैसे योजनाबद्ध शहर कब्रिस्तानों पर लागू किया गया था।
तत्काल योजना

तत्काल योजना , भारतीय रेल की यात्रा टिकट जारी करने की एक योजना है जिससे वे लोग लाभान्वित होते हैं जिनकी यात्रा की योजना बहुत पहले से न बनी हो,  अर्थात अन्तिम समय में बनी हो। इसके तहत आईआरसीटीसी पोर्टल पर तत्काल योजना के माध्यम से सभी मेल / एक्सप्रेस ट्रैन में यात्रा टिकट बुक कर सकते है । तत्काल सुविधा के अन्तर्गत प्रारम्भिक स्टेशन से ट्रेन के प्रस्थान की तिथि से एक दिन पहले से, वातानुकूलित कोच के आरक्षण के लिए पूर्वाह्न 10:00 बजे से बुकिंग शुरू होती है और सामान्य कोच के लिए पूर्वाह्न 11:00 बजे से बुकिंग शुरू होती है । तत्काल टिकट खिड़की से या आनलाइन लिए जा सकते हैं।
पूर्णिया प्रमंडल

पूर्णिया भारत के बिहार प्रान्त का एक प्रमंडल है। इसके अंतर्गत अररिया, कटिहार, किशनगंज और पूर्णिया जिले आते हैं।

उत्तर बिहार बाढ़ 2017

उत्तर बिहार बाढ़ 2017 के 19 जिलों पर 514 लोगों की मृत्यु हुई, जिसमें  पूर्णिया प्रमंडल (अररिया, कटिहार, किशनगंज और पूर्णिया) के चार जिलों में मारे गए लोगों की मौत 160 लोगों की मौत।
नीला दानव तारा

खगोलशास्त्र में नीला दानव (blue giant) ऐसा गरम तारा होता है जो III (दानव तारा) या II (चमकीला दानव तारा) श्रेणी की तेजस्विता रखता है। मानक हर्ट्जस्प्रंग-रसेल आरेख में यह तारे मुख्य अनुक्रम तारों से ऊपर और दाएँ में श्रेणीकृत होते हैं। नीले दानव तारे लाल दानव तारों से कई कम संख्या में पाए जाते हैं क्योंकि यह अधिक भीमकाय तारों से विकसित होते हैं जो कम ही होते हैं और अपने विकास क्रम में नीले दानव वाली स्थिति में कम काल के लिए ही रहते हैं।
ईक्वाडोर के कैण्टन

ईक्वाडोर के कैण्टन, ईक्वाडोर के प्रांतों के बाद दूसरे स्तर का उपविभाजन है। देश में कुल २२६ कैण्टन हैं, जिसमें से तीन किसी भी प्रांत में स्थित नहीं हैं। कैण्टन का विभाजन आगे पल्लियों में किया गया है और इन पल्लियों को शहरी या ग्रामीण क्षेत्र के अनुसार वर्गीकृत किया गया है।
हन्ना एडोल्फसेन

हन्ना एडोल्फसेन ( 1872-1926 ) एक नार्वे के राजनेता थी जो महिला आंदोलन में सक्रिय थी।  1920 से 1923 तक,उन्होंने नॉर्वे की लेबर पार्टी की महिला महासंघ की अगुवाई की, उसने अपने पूर्ववर्तियों गनहिल जिनेर और मार्था टाइनो की तुलना में अधिक कट्टरपंथी रुख अपनाते हुए सर्वहारा वर्ग की तानाशाही और मास्को में प्रवृत्तियों के अनुरूप समाजीकरण किया।

जीवनी

मूल रूप से रोयकेन से, एडॉल्फसेन पहली बार क्रिश्चियनिया में सीमस्टर्स एसोसिएशन में सक्रिय हो गयी जहां उन्होंने अध्यक्ष और कोषाध्यक्ष दोनों के रूप में कार्य किया। 1917 में, वह नॉर्वेजियन टेलर्स एसोसिएशन (हिमाचल स्केडरडॉर्फंड) की सचिव बनीं, जहाँ उन्हें 1920 में कोषाध्यक्ष नियुक्त किया गया था। 1909 में अपनी स्थापना के समय से क्वीननीस कोंटोर (महिला कार्यालय) की बोर्ड की सदस्य बनने के अलावा, उन्होंने ओस्लो शहर में सेवा की। काउंसिल जहां उन्होंने अस्पतालों और सामाजिक देखभाल पर काम किया। एडॉल्फसेन को कम कट्टरपंथी पूर्व अध्यक्ष गनहिल जिनेर के साथ नाटकीय टकराव के बाद लेबर पार्टी की महिला फेडरेशन की अध्यक्ष चुना गया था। उनके नेतृत्व में, फेडरेशन की सदस्यता कुछ 4,000 से घटकर 3,000 हो गई लेकिन बाद में फिर से बढ़ने लगी। मॉस्को के दबाव के परिणामस्वरूप, 1923 के राष्ट्रीय अधिवेशन में, फेडरेशन खुद लेबर पार्टी का एक हिस्सा बन गया, जहाँ उन्हें अर्बेइडरपार्टीट्स केविननेसेक्रेटियात (द लेबर पार्टी की महिला सचिवालय) के रूप में जाना जाता था। यह पहली बार थिना थोरलिफ़सेन के नेतृत्व में था।      
हैना एडॉल्फसेन 1926 में एक बीमारी से मृत्यु हो गई थी।
नरसंहार

नरसंहार का तात्पर्य बहुत सारे व्यक्तियोँ की सामूहिक हत्याओं से है। यह हत्याएँ अकारण, निजी स्वार्थ हेतु अथवा अपराध या युद्धजनित हो सकती हैं।
रोहिणी (अभिनेत्री)

व्यक्तिगत जीवन

रोहिणी ने अपना बचपन अनकपल्ली ,आंध्रप्रदेश ने गुजारा था।  इनके पिता पंचायत के कार्यकारी थे और माता गृहणी थीं। इनके पिता हमेशा यह कहते थे कि रोहिणी एक अभिनेत्री बने।  रोहिणी ने सन १९९६ में तेलुगु फ़िल्मों के अभिनेता रघुवरन से शादी करदी थी। इसके बाद इनके घर पर १९९८ में इनके बेटे ऋषि वरन का जन्म हुआ। किन्तु २००४ में इन्होंने तलाक ले  लिया।
उत्तर प्रदेश हिन्दी संस्थान, लखनऊ

उत्तर प्रदेश राज्य हिन्दी संस्थान, हिन्दी के प्रचार प्रसार के लिये कार्यरत प्रमुख संस्था है। यह उत्तर प्रदेश सरकार के भाषा विभाग के अधीन है। अन्य कार्यक्रमों के अलावा हिन्दी के प्रचार प्रसार हेतु विभिन्न क्षेत्रों में योगदान के लिये साहित्यकारों को यह कई पुरस्कार भी प्रदान करती है। प्रदेश के मुख्यमन्त्री इसके पदेन अध्यक्ष होते हैं। वही कार्यकारी अध्यक्ष व निदेशक की नियुक्ति करते हैं।

पता

उ०प्र० हिन्दी संस्थान
पुरुषोत्तम दास टण्डन हिन्दी भवन, 
महात्मा गान्धी मार्ग, लखनऊ
(सम्पर्क सूत्र- निदेशक, उ०प्र० हिन्दी संस्थान, दूरभाष-0522-3048233)
सालार दे उयुनी

सालार दे उयुनी (स्पेनी: Salar de Uyuni), जिसे सालार दे तुनुपा (स्पेनी: Salar de Tunupa) भी कहा जाता है, दुनिया का सबसे बड़ा नमक का मैदान है। १०,५८२ वर्ग किमी के क्षेत्रफल (लगभग भारत के त्रिपुरा राज्य के बराबर) वाला यह नमक का मैदान बोलिविया के पोतोसी व ओरूरो विभागों में स्थित है। यह ३,६५६ मीटर (११,९९५ फ़ुट) की ऊँचाई पर ऐन्डी पर्वत शृंखला के छोर पर स्थित है।

विवरण

सालार दे उयुनी कुछ प्रागैतिहासिक झीलों में बदलाव के कारण बन गया था। वर्तमान काल में यह कई मीटर मोटी नमक की परत वाला मैदान है जिसके नीचे एक अत्यंत खारे पानी का सरोवर है। इस निचले सरोवर में लिथियम का घनत्व बहुत है और अनुमान लगाया गया है कि विश्व का ३०% से ७०% प्राप्त किया जा सकने वाला लिथियम इसी स्थान पर है। अनुमान लगाया गया है कि सालार दे उयुनी में १० अरब टन नमक जमा हुआ है।
सहदेव कश्मीरी राजा

सहदेव कश्मीर का अन्तिम हिन्दू राजा थे। उनके बाद सेना प्रमुख रामचन्द्र कश्मीर के राजा बने। उसने १३०५-१३२४ के काल में राज किया।
विक्टोरियन संसद

विक्टोरियाई संसद ऑस्ट्रेलिया के विक्टोरिया नामक राज्य की द्विसदनी विधानपालिका है। यहाँ वेस्ट्मिन्स्टर प्रणाली की संसद चलाई जाती है जिसमें रानी विक्टोरिया के राज्यपाल को निरुपित करती हैं। यहाँ विधान सभा (निम्न सदन) और विधान परिषद् (उपरी सदन) के रूप में द्विसदनी व्यवस्था है।
खैर (पक्षी)

खैर भारतीय पहाड़ी पक्षी जो प्राय: ४ हजार से १५ हजार फुट की ऊँचाई पर ही देखने में आता है। किंतु अपनी शर्मीली आदत के कारण यह सरलता से देखने में नहीं आता। अपनी तेज आवाज के आधार पर ही उसके कहीं होने का पता चलता है। वह हमेशा घनी झाड़ियों में घुसा रहता है। पेड़ पर कभी नहीं चढ़ता। यदा कदा कीड़े मकोड़ों की तलाश में घास के मैदानों में भी इसके झुंड दिखाई पड़ जाते हैं।
यह पक्षी आकार में छोटा, महज ६ इंच का होता है। इसके पीठ और डैने का रंग खैरा (कत्थई) होता है; सिर का ऊपरी भाग ललछौंह और आँख के ऊपर एक सफेद लकीर होती है। दुम के पैरों के सिरे सफेद और नीचे का हिस्सा हलका पीलापन लिए सफेद होता है।